नई दिल्ली: दुनियाभर में कई ऐसी चीनी स्मार्टफोन कंपनियां हैं, जो काफी अच्छा परफॉर्म कर रही हैं। लेकिन चीन में ऐसी बहुत सी कंपनियां है, जिन्हें वैश्विक स्तर पर ज्यादा प्रसिद्धि नहीं मिली, फिर भी वह काफी बेहतर काम कर रही हैं। ऐसी ही एक कंपनी है Smartisan (स्मार्टिसन), जिसने 1टीबी स्टोरेज क्षमता वाला स्मार्टफोन लॉन्च किया है। शायद आपने इस कंपनी का नाम पहले न सुना हो, लेकिन इस स्मार्टफोन के फीचर को आप दरकिनार नहीं कर सकते हैं। कंपनी Smartisan आर 1 स्मार्टफोन लॉन्च किया है, जो किसी भी आम स्मार्टफोन से बेहद अलग है। स्मार्टफोन में कोई बहुत शानदार डिजाइन नहीं है, लेकिन इसके फीचर दमदार हैं।